Nú fara krakkarnir ekki í skólann í myrkrinu og koma heim þegar byrjað er að rökkva . Annað sem fylgir líka vorkomunni er löngunin til að vera meira útivið og því er vorið tilvalinn tími til að setja sér ný hreyfimarkmið og setja gönguferð inn í dagsplanið . Við vitum að hreyfing er nauðsynleg fyrir heilbrigða hjartaheilsu og það sem regluleg hreyfing gerir líka , er að hún getur komið í veg fyrir ótímabæra hrörnun og heilasjúkdóma . Það hefur verið sannað að þeir sem stunda reglulega hreyfingu halda skerpu hugarins og eru ernari á allan hátt , en þeir sem hreyfa sig ekkert . Blóðstreymi er meira til heilans og hann rýrnar síður ef regluleg hreyfing er viðhöfð og ekki er nauðsynlegt að hreyfa sig meira en í 15 mínútur á dag , þrisvar í viku , til að mælanlegur munur sé á . En best er að setja sér þau markmið að einhver hreyfing sé viðhöfð daglega . Fleiri kostir fylgja með reglulegri hreyfingu en ofangreindir . Almenn hreyfigeta og meiri liðleiki bæta lífsskilirðin og lundin verður líka léttari . Aldurinn skiptir engu máli , regluleg hreyfing hefur alltaf jákvæð áhrif á heilann , hjartaheilsuna og almenna líðan . Aðalatriðið er þó að hafa gaman af hreyfingunni sem valin er , svo að löngunin sé til staðar og ekki sé gefist upp . Gönguferð í góðum félagsskap er tilvalin útivist og hreyfing og síðast en ekki síst , góð skemmtun . Online . Þú getur afskráð þig hvenær sem er og þú mátt treysta því að upplýsingar þínar eru öruggar og komast ekki í hendur þriðja aðila .